Paar kuud tagasi jäi silma üks viisakas üürikorter. Võtsin maakleriga ühendust - selgus, et oli juba välja üüritud. Kuulutus aga oli veel aktiivne ja jäi umbes nädalaks. Ettepanekut mõnd teist korterit vaatama minna - nende bürool oli mitu samas piirkonnas asuvat - ei tulnud. Paari nädala eest tuli korter taas pakkumisele, võtsin uuesti ise ühendust, läksime vaatama. Oli OK ja mõistlik, aga kohe südant ei võitnud. Võtsin mõtlemisaega. Maakler palus, nagu ikka, teada anda kui olen otsusele jõudnud. Mina omakorda palusin tal mulle teada anda, kui korter peaks minu mõtlemisaja jooksul saama välja üüritud. Sellele tuli vastuseks ebamäärane mõmin ning lõpuks vastumeelselt välja venitatud "No ma proovin". Mida see üldse tähendab? Sellised asjamehed meil siis.